

V. évf. 14. szám **Húsvét 2. Vasárnapja** 2018. április 8.

**A VÁCI EGYHÁZMEGYÉBEN 2018 ŐSZÉN ÚJRA INDUL DIAKÓNUSKÉPZÉS**

**Mire készülünk? Ki a diakónus?**

A diakónus szolgálatra rendelt személy „a szolgáló Egyház élő jele” aki az ige, az oltár és a szeretet szolgálatában tevékenykedik. Ő „a peremen állók képviselője” (VI. Pál), az oltár mellett állva a peremen lévőket képviseli az Egyház szívében, ide hozza be szükségeiket és innen viszi a közösség támogatását a rászorulóknak. A diakónus felismeri a helyi közösség gondjait, ínségben szenvedőket, és elősegíti a közösség válaszát.

**Milyen embert várunk diakónusnak?**

35 fölötti, megállapodott, elsősorban családos akolitus, aki harmonikus házasságban él, felesége a diakónussá válásban és szolgálatban támogatja. Felsőfokú hitéleti ‒ legalább levelező teológiai abszulutorium ‒ végzettséggel rendelkezik, vagy annak megszerzésére vállalkozik. A plébániai közösségében aktív, elfogadott; plébánosával és közösségével jó kapcsolatban áll. Közösségteremtő készséggel rendelkezik.

**Milyen szolgálatra hívja meg az Egyház a diakónust?**

Hirdeti az evangéliumot ‒ homíliát mond, prédikál ‒ áldoztat, keresztel, esket, temet. Látogatja a betegeket, időseket, vigasztalja, támogatja, áldoztatja őket. Lelki segítséget ad a rászorulóknak; gondozza a szegényeket (karitász); látogatja a rabokat (börtönlelkészi szolgálat); szolgálja a szenvedőket. Plébánosával együttműködve, mellette szolgálva építi a helyi közösséget; közösséget vezet; a közösségben ébren tartja a szolgálat szellemét. Szükség helyzetben, pap nélküli plébánián a püspök megbízásából vezeti az egyházi közösséget, a hívek imádságát.

***A jelentkezni a plébánosi ajánlással az egyházmegyei irodán lehet az* iroda@vaciegyhazmegye.hu *e-mail címen.***

***A konkurzus, melyre a jelentkezőket feleségeikkel várjuk 2018. július 5.-én, 10.00-kor kezdődik Vácon a Püspöki Palotában.***

***Az érdeklődőket egy tájékoztató alkalomra szeretettel várja a képzés papi felelőse Hugyecz János atya és Csillag Péter állandó diakónus, a képzés felelőse, április 14.-én 15.00-ra Máriabesnyőre a Mater Salvatoris Lelkigyakorlatos házba. Erre a beszélgetésre a feleségeket is hívjuk. A találkozón való részvétel nem feltétele a konkurzusra való jelentkezésnek.***

**A VÁCI EGYHÁZMEGYE KÖRLEVELEI**  **2018. VI.**

**485/2018. sz. Nyilatkozat a pásztói Mária szobrok könnyezéséről**

2017. november 16-i határozatom alapján Zahar Béla kerületi esperes, pásztói plébános 120/2017. számú levelében jelentést küldött a pásztói Mária-szobrokat érintő jelenségekről. Állítása szerint a három szobor közül az egyiknél a könnyezés állandó jellegű.

A fentiek és egyéb már korábban hozzám érkezett információk alapján 1722/2017.sz. levelemben hivatalos vizsgálatot rendeltem el. A vizsgáló bizottság elnökévé dr. Varga Lajos váci segédpüspök, általános helynököt, továbbá Molnár Zsolt irodaigazgató, veresegyházi plébánost és dr. Turay Alfréd nyugalmazott teológiai tanárt jelöltem ki.

A vizsgáló bizottság tagjai közül ketten dr. Varga Lajos segédpüspök, általános helynök és Molnár Zsolt irodaigazgató, veresegyházi plébános két alkalommal személyesen megtekintették a három Mária-szobrot. Az első látogatás 2018. január 4-én történt. Másodszor szakértőkkel keresték fel és tekintették meg a három szobrot. A vizsgáló bizottság két tagja egyik alkalommal sem tapasztalt könnyezést vagy arra utaló nyomokat. A szobrok vizsgálata tapintással is történt, de folyadék nem volt észlelhető. A vizsgálatra felkért szakértők laboratóriumban vizsgálták a szoborhoz érintett anyagot, melynek segítségével könnyekre utaló maradványokat nem lehetett kimutatni.

Ezek alapján a hivatalos vizsgálat eredményét az alábbiakban fogalmazom meg:

*A könnyezést illető természetfölötti jelenség nem állapítható meg.*

**HIRDETÉSEK**

Bercelen a 11. csoport takarít. A héten nincs ügyfélfogadás a plébánián.

A mai napon 15:00-tól Szentségimádás nemzetünkért a Berceli Templomban

2018.04.09. H GYÜMÖLCSOLTÓ BOLDOGASSZONY ÜNNEPE

17:00 Szentmise a Becskei Templomban

2018.04.10. K 17:00 Szentmise a Nógrádkövesdi Templomban

2018.04.11. Sz 18:30 Szentségimádás a Berceli Templomban

2018.04.12. Cs 16:30 Szentségimádás a Berceli Templomban

17:00 Szentmise a Berceli Templomban *+Jele József, István, szülők, nagyszülők*

2018.04.13. P 08:30 Szentmise a Berceli Templomban ‒ Bonum TV közvetíti

2018.04.14. Sz 15:30 Igeliturgiaa Vanyarci Templomban

17:00 Szentmise a Berceli Templomban *+Somosi Pál*

18:00 Ifi-klub a Berceli Plébánián

**2018.04.15. V 08:30 Szentmise a Berceli Templomban**

**10:30 Szentmise a Galgagutai Templomban**

**10:30 Igeliturgia a Becskei Templomban**

**12:00 Szentmise a Nógrádkövesdi Templomban**

**12:00 Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-5110000